Diari Oficial de la Generalitat Valenciana


Sumari del DOGV 4073, del 28-08-2001 (2001/8327)

Informació pública de la iniciació de procediment simplificat per al programa de desenvolupament d'actuació integrada i projecte de reparcel·lació.
---------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8327


Organisme emissor
:   Ajuntament de Petrés

Tipus de document
:   Anunci

Informació pública de la iniciació de procediment simplificat per al programa de desenvolupament d'actuació integrada i projecte de reparcel·lació. [2001/Q8327]
  
A instàncies de la mercantil Desarrollo Inmobiliario de Petrés, SL, s'ha iniciat la tramitació del programa d'actuació integrada, comprensiva de memòria, resguard acreditatiu de la sol·licitud de la cèdula d'urbanització, homologació sectorial declarativa i pla de reforma interior de millora de l'ordenació de l'àmbit, que suposa la modificació de l'ordenació detallada de les normes subsidiàries de Petrés i projecte d'urbanització, per al desenvolupament de l'actuació integrada delimitada pel programa d'actuació integrada polígon P-1 Petrés, en l'àmbit delimitat, al nord, per la parcel·la de sòl escolar i la carretera d'Albalat; a l'est, amb la carretera d'Albalat, carrer de Juan Domínguez i carrer de la Rodana; al sud, amb el carrer de Juan Domínguez i la travessia de Vicente Garzando; i a l'oest, amb el carrer de Lepant.
  
Aquesta àrea inclou les parcel·les cadastrals número 665202, 665203, 665204, 665205, 665216, 665223 i 665224.
  
Que amb data 19 de juliol de 2001, s'ha dipositat davant l'Ajuntament de Petrés la documentació esmentada en l'article 48.1 de la Llei Reguladora de l'Activitat Urbanística.
  
A la Notaria del senyor Esteban V. Moliner Pérez han sigut protocol·litzats els documents que comprenen l'alternativa tècnica.
  
Es publicaran en el periòdic Levante-El Mercantil Valenciano i en el Diari Oficial de la Generalitat Valenciana els anuncis a què fa referència l'article 46 de la Llei Reguladora de l'Activitat Urbanística.
  
Durant el termini de 20 dies, comptadors a partir de la publicació del darrer d'aquests anuncis, qualsevol persona interessada podrà comparéixer a la Notaria del senyor Esteban V. Moliner Pérez, situada a Sagunt, carrer dels Sants de la Pedra, número 8, i consultar els documents que integren l'alternativa tècnica, i obtenir, a costa seua, una còpia d'aquests documents.
  
Durant el mateix termini de 20 dies, es podrà consultar la documentació a l'Ajuntament de Petrés, i presentar davant d'aquest, per a incorporar-les a la documentació esmentada, tant al·legacions com alternatives tècniques que pretenguen competir amb l'exposada al públic com proposicions juridicoeconòmiques per a executar qualsevol de les alternatives.
  
Així mateix, aquest anunci compleix amb la funció de notificació de conformitat amb el que s'estableix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, pel que fa als propietaris de parcel·les el domicili dels quals a efectes de notificacions es desconeix així com aquells titulars cadastrals que resulten desconeguts (parcel·la cadastral 665202).